**Carlos Henrique Casimiro** eli **Casemiro** (s. 23. helmikuuta 1992 São José dos Campos, São Paulo) on brasilialainen jalkapalloilija, pelipaikaltaan keskikenttäpelaaja. Hän edustaa Englannin valioliigassa pelaavaa Manchester Unitedia.

Seurajoukkueura
---------------

Casemiron kasvattajaseura on São Paulo, jonka edustusjoukkueessa hän pelasi Brasilian pääsarjaa Série A:ta kaudesta 2010 alkaen. Hän voitti São Paulon kanssa Copa Sudamericanan vuonna 2012.

Tammikuussa 2013 Casemiro siirtyi lainasopimuksella espanjalaiseen Real Madridiin. Hän kuului varsinaisesti seuran reservijoukkueen Castillan kokoonpanoon, mutta pääsi debytoimaan myös edustusjoukkueessa 20. huhtikuuta 2013 Primera Divisiónin ottelussa Betisiä vastaan. Kesäkuussa 2013 Real Madrid käytti Casemiron lainasopimuksessa olleen osto-oikeuden, minkä myötä hänet nostettiin vakituisesti edustusjoukkueeseen. Sopimus oli neljävuotinen, ja madridilaislehtien mukaan Real Madrid maksoi São Paulolle 5–6 miljoonan euron siirtokorvauksen.

Casemiro pelasi kaudella 2013–2014 Realin voittamassa Mestarien liigassa kuudessa ottelussa, mutta oli vain kerran avauskokoonpanossa. Primera Divisiónissa hän pelasi 12 ottelussa, mutta oli siinäkin vain kerran avauksessa. Realin voittamassa Copa del Reyssa hän pelasi seitsemän ottelua. Kauden 2014–2015 hän pelasi lainasopimuksella FC Portossa. Pelaamissaan 28 Primeira Ligan ottelussa hän teki kolme maalia ja kahdeksassa Mestarien liigan ottelussa yhden maalin. Kauden 2015–2016 kevätpuolella hän nousi vakituisesti Real Madridin avauskokoonpanon pelaajaksi. Hän pelasi kauden aikana 23 Espanjan pääsarjaottelua, joista 17 avauksessa, ja teki yhden maalin. Realin voittamassa Mestarien liigassa hän pelasi 11 ottelussa, yhtä vaille kaikki avauskokoonpanossa. Hän pelasi täyden ajan myös loppuottelussa Atletico Madridia vastaan.

Kaudella 2016–2017 Casemiro teki voittomaalin Realin voittaessa Mestarien liigan loppuottelussa Juventuksen 4–1. Kaikkiaan hän pelasi kauden aikana yhdeksän Mestarien liigan ottelua ja viimeisteli kaksi maalia. Primera Divisiónissa hän pelasi 25 ottelua ja teki neljä maalia. Seuraavalla kaudella hän pelasi 12 Mestarien liigan ottelua, yhtä vaille kaikki avauskokoonpanossa, ja teki yhden maalin. Hän oli avauksessa myös voittoisassa loppuottelussa Liverpoolia vastaan. Espanjan pääsarjan 30 ottelussa hän teki viisi maalia. Kaudella 2018–2019 hän viimeisteli 29 Primera Divisiónin ottelussa kolme maalia ja kuudessa Mestarien liigan ottelussa yhden maalin.

Casemiro pelasi 35 ottelua, joissa teki neljä maalia Real Madridin voittaessa Espanjan-mestaruuden kaudella 2019–2020. Mestarien liigan kahdeksassa ottelussa hän viimeisteli yhden maalin. Seuraavalla kaudella hän pelasi 34 Primera Divisiónin ottelua, joissa teki kuusi ja syötti neljä maalia. Mestarien liigan kymmenessä ottelussa hän teki yhden maalin. Kaudella 2021–2022 Real voitti sekä Espanjan-mestaruuden että Mestarien liigan. Primera Divisiónin 32 ottelussa hän viimeisteli yhden maalin. Mestarien liigassa hän pelasi 11 ottelua, kaikki avauskokoonpanossa.

Casemiro voitti Real Madridissa myös seurajoukkueiden maailmanmestaruuden 2016, 2017 ja 2018, UEFA Super Cupin 2016, 2017 ja 2022 sekä Supercopa de Españan 2017, 2020 ja 2022. Hänet valittiin Mestarien liigan kauden joukkueeseen 2016–2017 ja 2017–2018.

Elokuussa 2022 Englannin valioliigassa pelaava Manchester United osti Casemiron 70 miljoonan siirtokorvauksella. Casemiro pelasi tulokaskaudellaan Unitedissa 28 valioliigaottelua, joissa teki neljä maalia. Eurooppa-liigassa hän pelasi 12 ottelua. Unitedin voittamassa liigacupissa hän pelasi kuusi ottelua ja teki voittomaalin loppuottelussa Newcastlea vastaan.

Maajoukkueura
-------------

Casemiro oli voittamassa alle 20-vuotiaiden Etelä-Amerikan- ja maailmanmestaruutta vuonna 2011. Samana vuonna hän debytoi myös miesten maajoukkueessa ystävyysottelussa Argentiinaa vastaan. Hän kuului Brasilian joukkueeseen Copa Américassa 2015, muttei päässyt pelaamaan. Seuraavan vuoden Copa Américassa hän pelasi kaksi ottelua. MM-kilpailuissa 2018 hän oli avauskokoonpanossa Brasilian neljässä ensimmäisessä ottelussa, mutta varoitustilin täyttymisen vuoksi pelikiellossa tappiollisesta puolivälieräottelusta. Copa Américassa 2019 hän pelasi viisi ottelua Brasilian kultajoukkueessa, ja teki myös ensimmäisen maaottelumaalinsa alkulohkopelissä Perua vastaan. Copa Américassa 2021 hän pelasi kuusi ottelua Brasilian sijoittuessa toiseksi, ja teki maalin ottelussa Kolumbiaa vastaan. MM-kilpailuissa 2022 hän pelasi neljä ottelua avauskokoonpanossa ja teki maalin alkulohko-ottelussa Sveitsiä vastaan.

Lähteet
-------

1. 1 2  Casemiro: We’re gunning for the title  22.4.2011. FIFA.  Arkistoitu 27.6.2013. Viitattu 11.6.2013.
2. 1 2  Casemiro National Football Teams. Viitattu 11.6.2013. (englanniksi)
3. ↑  Casemiro, nuevo jugador del Castilla  31.1.2013. Real Madrid. Viitattu 11.6.2013. (espanjaksi)
4. ↑  Casemiro: "Esto es un sueño y seguiré trabajando para tener más oportunidades"  20.4.2013. Real Madrid. Viitattu 11.6.2013. (espanjaksi)
5. ↑  Comunicado oficial  10.6.2013. Real Madrid. Viitattu 11.6.2013. (espanjaksi)
6. ↑  El Madrid compra a Casemiro y lo sube al primer equipo  10.6.2013. Marca. Viitattu 11.6.2013. (espanjaksi)
7. ↑  El Madrid hace efectiva la opción de compra de Casemiro  10.6.2013. AS. Viitattu 11.6.2013. (espanjaksi)
8. 1 2 3 4 5 6  Casemiro Transfermarkt-sivustolla (englanniksi)
9. ↑  UEFA Champions League Squad of the Season *uefa.com*.  5.6.2017. Viitattu 24.6.2023. (englanniksi)
10. ↑  UEFA Champions League Squad of the Season *uefa.com*.  27.5.2018. Viitattu 24.6.2023. (englanniksi)
11. ↑  FIFA Player Statistics FIFA.  Arkistoitu 11.1.2014. Viitattu 11.6.2013. (englanniksi)

Aiheesta muualla
----------------

* Casemiro Real Madridin sivustolla (espanjaksi)

Brasilian joukkue – Copa América 2015
1 Jefferson |
2 Alves |
3 Miranda |
4 David Luiz |
5 Fernandinho |
6 Filipe Luís |
7 Robinho |
8 Casemiro |
9 Tardelli |
10 Neymar |
11 Costa |
12 Neto |
13 Marquinhos |
14 Silva |
15 Geferson |
16 Fabinho |
17 Fred |
18 Firmino |
19 Willian |
20 Ribeiro |
21 Coutinho |
22 Elias |
23 Grohe |
Valmentaja Dunga

Brasilian joukkue – Copa América Centenario
1 Alisson |
2 Dani Alves |
3 Miranda |
4 Gil |
5 Casemiro |
6 Filipe Luís |
7 Ganso |
8 Elias |
9 Jonas |
10 Lima |
11 Gabriel |
12 Diego Alves |
13 Marquinhos |
14 Rodrigo Caio |
15 Fabinho |
16 Santos |
17 Walace |
18 Augusto |
19 Willian |
20 Lucas |
21 Hulk |
22 Coutinho |
23 Grohe |
Valmentaja Dunga


Brasilian joukkue – Jalkapallon MM-kilpailut 2018
1 Alisson |
2 Thiago Silva |
3 Miranda |
4 Geromel |
5 Casemiro |
6 Filipe Luís |
7 Douglas Costa |
8 Renato Augusto |
9 Gabriel Jesus |
10 Neymar |
11 Coutinho |
12 Marcelo |
13 Marquinhos |
14 Danilo |
15 Paulinho |
16 Cássio |
17 Fernandinho |
18 Fred |
19 Willian |
20 Firmino |
21 Taison |
22 Fagner |
23 Ederson |
Valmentaja Tite

Brasilian joukkue – Jalkapallon MM-kilpailut 2022
1 Alisson |
2 Danilo |
3 Thiago Silva |
4 Marquinhos |
5 Casemiro |
6 Alex Sandro |
7 Paquetá |
8 Fred |
9 Richarlison |
10 Neymar |
11 Raphinha |
12 Weverton |
13 Dani Alves |
14 Militão |
15 Fabinho |
16 Alex Telles |
17 Bruno Guimarães |
18 Gabriel Jesus |
19 Antony |
20 Vinícius Júnior |
21 Rodrygo |
22 Éverton Ribeiro |
23 Ederson |
24 Bremer |
25 Pedro |
26 Martinelli |
Valmentaja Tite



|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Puola

 |

 |